Efter at have været kunde ved Onfone i omkring 3 mdr, efter anvisning fra nær familie fandt jeg i starten af indeværende måned en billig Iphone 5 ved et konkurrerende selskab til Onfone. I den forbindelse valgte jeg at flytte selskab, hvilket tilsyneladende ikke faldt i god jord hos Onfone. Jeg havde planer om at være ved konkurrenten i den tid, som man nu skulle være der i forbindelse med køb af telefon og så vende tilbage til Onfone. Onfones behandling af mig de sidste 14 dage har dog fået mig til aldrig nogensinde at overveje at vende tilbage til selskabet, eller for den sags skyld anbefale det til nogen. Nedenstående kan I læse sagsforløbet.
17/7 fik jeg straksrykket mit telefonnummer til det nye selskab og i den forbindelse forsvandt alle de tilstødende services, som havde været ved Onfone tilsyneladende også, til trods for at man fortsat har 30 dages opsigelse, hvor man altså ikke rigtigt tilbyder mig nogen service, for de 149 kr, som Onfone skal have for perioden. Jeg har forsøgt flere gange at forklare at jeg ikke forstår dette, og har hver gang fået at vide at man ikke kan tilbyde mig nogen services i opsigelsesperioden, da jeg har valgt straksflytning af mit nummer. Hvad jeg ikke forstår her er, at man fortsat ønsker betaling, men man vil ikke yde nogen som helst service for betalingen.
18/7 får jeg desuden en rykker, ifølge hvilken jeg skylder Onfone 74,50 kr. Dette kan jeg ikke helt forstå, da jeg hver den 1. bliver trukket 149 kr til kommende måned. Jeg henvender mig via mail og får her at vide at det da er en fejl og pengene er blevet godskrevet min konto. Det til trods modtager jeg i dag en rykker, hvor man har valgt at tilskrive yderligere 50 kr i renter, på et beløb. Jeg har igen henvendt mig via mail og afventer sagens gang. Jeg synes bare at jeg ville dele min erfaring med Onfone. Foruden rykkeren forventer jeg stadig at man trækker penge fra min konto 1. august, til trods for at jeg ifølge Onfones hjemmeside her til morgen har 9 timer og 40 minutter tilbage af betalte taletid sammen med over 400 MB data. Der er noget som jeg ikke kan få til at hænge sammen her. Det er småbeløb, men princippet med at man vil have penge uden at yde noget for dem samtidig med at man vælger at sende uberettigede regninger ud og deraf følgende rykkere er ifølge min mening en helt gal måde at drive forretning på.
De får en stjerne, da jeg ikke kan give mindre. 
Spar din tid og dine penge og vælg et andet selskab.

EDIT:
Efter telefonisk henvendelse til Onfone fik jeg at vide at et par regninger tilsyneladende havde krydset hinanden, hvorfor jeg siden 17/7 har skyldt Onfone 74,50 kr. Jeg fortalte at jeg ikke havde modtaget andre regninger end jeg tidligere havde henvendt mig om. En medarbejder ved kundeservice fortalte at jeg skulle forvente selv at følge med i sagens gang på Onfones hjemmeside, for at jeg kunne se hvad mit udestående til Onfone var, da man i regelen ikke sendte regninger ud. Enden blev at jeg skulle af med 74,50 kr for min resterende tid hos Onfone, hvilket sikkert passer med tiden 1/8-17/8, som jeg endnu ikke har betalt for. 
Nu modtager jeg så en mail, hvor de penge, som jeg stod til at skylde Onfone tilsyneladende var en fejl, hvorfor disse er godskrevet sammen med de tilskrevne renter. Samtidig bliver de penge, som jeg tidligere i dag har indbetalt til Onfone ført tilbage til min konto, da udsagnet var at de ikke skulle være indbetalt alligevel.
Onfone skal selvfølgelig have deres penge, men heller ikke mere. Så må de finde ud af hvor meget det er og så sende en regning på beløbet.
Det er alt i alt rigtig flot klaret af en virksomhed af den størrelse. Der er tilsyneladende ikke styr på noget som helst.

Hilsen
Jess